《感讽篇》
明代·梁佑逵

予少颇晰美，苦为女郎齿。十五出从师，邂逅西邻女。

相感上秦出，当筵蒙锦被。春色腻如云，白縠笼烟紫。

宝钏响锒铛，明珠挂当耳。空房挺华光，援琴横自起。

怵惕且自陈，黄泉永相矢。岂曰匪思存，中怀良独尔。

宋玉虽好色，言宁孤人子。

作者简介：梁佑逵，字渐子，别号纪石子。顺德人。明思宗崇祯十二年（一六三九）举人。明唐王隆武二年（一六四六）后祝发为僧。著有《绮园》、《蕉筒》等集。事见清道光《广东通志》卷七六。